بسم الله الحمد لله والصلاة والسلام على رسول الله وعلى آله وصحبه ومن والاه واشهد ان لا اله الا الله وحده لا شريك له واشهد ان محمدا عبده ورسوله. اللهم صل على محمد النبي
وازواجه امهات المؤمنين وذريته وال بيته كما صليت على ال ابراهيم انك حميد مجيد اما بعد النهاردة الدرس الثامن في السلسلة هو درس مهم اه وهو تكملة لدارسين طواد الوسط
درسين مهمين ويتسمعوا النهاردة هنتكلم عن اه علاج ادمان الاباحية آآ عاوزين نبدأ بشوية قواعد كده ماشي القاعدة الاولى ان في هذا الدرس النساء شقائق الرجال. فانا اذا تكلمت ووجهت الخطاب للرجال فالنساء داخلين تبعا
وآآ في بعض المسائل ممكن يعني افرض خطاب لهن لكن الخطاب موجه للايه؟ للجنسين زمان ده اول حاجة المسألة التانية ان النهاردة بنتكلم عن ادمان الاباحية مشعل مشاهدة الاباحية هو في فرق اه في فرق
يعني مشاهدة الاباحية يكفيه يكفي الشخص اللي وقع في هذا الدرس بتاع المرة اللي فاتت الاشكال اللي بنتكلم عنه النهاردة مسألة تانية خالص. وهي ادمان الاباحية. فيبقى لازم نفهم يعني ايه ادمان اصلا
وهل الاباحية ادمان اه الاباحية ادمان وهي من اخر الحاجات اللي دخلت الكلام ده كلام طبي يعني مش كلام مساجد يعني من اواخر الحاجات اللي دخلت في مظلة الادمان طبيا
الاباحية خلاص؟ وبيتكلموا عن الاباحية انها اه ادمان. طبعا الادمان نوعين في ادمان مادي وادمان سلوكي ادمان ماديا واحد مدمن مخدرات. مدمن مادة بيشمها بيشربها. مدمن كحوليات وفي حاجة اسمها ادمان سلوكي. خلاص
ادمان الاباحية يدخل تحت الادمان السلوكي يبقى لازم طالما النهاردة الدرس عن علاج الادمان الاباحية يبقى نفهم يعني ايه ادمان اصلا يعني امتى نقول ان فلان ده مدمن مدمن اي ادمان بقى سلوكي. مش لازم اباحية
خلاص فلما جم الاطباء عرفوا الادمان في ابسط يعني تعريفاته قالوا هو رغبة قهرية رغبة قهرية في تناول المادة الادمانية مع الزيادة منها ده ابسط تعريف خلاص؟ فاللي يلاقي عنده رغبة يعني ايه رغبة قهرية
يعني رغبة لو جيت تقاومها ما تعرفش ما تعرفش تقاومها ندي مسال كده ان مسلا لو جيت قلت لك آآ واحد مثلا هو خلاص وصل لدرجة ان هو قاعد على الفيسبوك
من اول مس حضرتك هناك اجي اقول له عدي يومين تلاتة من غير ما تفتح فيسبوك يحاول يعمل ده ما يعرفش ما يعرفش يعمل ده يعني هو عاوز يعمل ومش عارف يعمل
رغبة قهرية انك تتناول هذه المادة الادمانية مع انك بتزود الجرعة منها مع الوقت. طب ليه بتزود الجرعة كلمة السر هنا الايه؟ الدوبامين عندي له كمان شوية ان شاء الله
يبقى ده معنى الادمان. فالنهاردة احنا ما بنتكلمش عن مشاهدة الاباحية. مش بنتكلم عن مشاهدة الاباحية الاباحية لا تخرج عن كونها اطلاق بصر طبعا في درجة عالية يعني او بركة
السفلية خلاص احنا اتكلمنا عن غض البصر قبل كده لكن لأ هو الاشكال اللي احنا عايشينه دلوقتي معظم الجيل اللي طالع شباب وبنات ان احنا وصلنا لمرحلة الادمان. رغبة قهرية
يعني ايه الفرق بين واحد ييجي يقول طيب انا شاهدت الاباحية. انا مدمن ولا مش مدمن؟ فنقول له لو انت النهاردة قلت انا خلاص وقفت ومش هرجع تاني خلاص ما ما بترجعش يقول انا خلاص يعني ده هي كانت مرة مسلا وانا من من خمس سنين
عملت الموضوع ده وخلاص بقى لي خمس سنين ما فيش اي حاجة ولا موضوع بيلح علي ولكن هو خلاص ده اسمه مشاهدة اباحية يقول لا ده انا كل ما استقيم يوم اقع. بعدين اسبوع واقع. وبعدين شهر واقع. وبعدين شهرين اقع
فنقول له لا انت كده دخلت في مرحلة ادمان الاباحية بقى عندك رغبة قهرية في انك تفعل هذا الفعل انك تشاهد الاباحية فده اللي احنا جايين نتكلم عنه النهاردة. احنا النهاردة بنتكلم عن الادمان. مش عن المشاهدة خالص
طبعا واضح يعني واضح جدا ان الادمان كان اوله ايه؟ مشاهدة واضح. ولذلك العلاج للي ما وصلش للحتة دي للادمان الاباحية عشان لو افترضنا ان في حد قاعد وانا ما وصلش الادمان. فنقول له احفظ
عليك آآ بصرك وسمعك علشان ما توصلش للحتة اللي بنتكلم عنها النهاردة وهي ادمان الاباحية انك مش قادر تبطل يبقى دي قاعدة تانية بنرصيها. يبقى اول حاجة النساء شقائق الرجال. تاني حاجة درس النهاردة عن ادمان الاباحية مش عن مشاهدة الاباحية
تالت حاجة اني المغالطة اللي عند بعض الشباب واني ان شاء الله مع الجواز الموضوع كله هينتهي اكبر مغالطة عند الشباب دلوقتي. ده غلط غلط طبيا وغلط واقعيا يعني الواقع بيشهد بعكس اللي انت بتقوله ده. فلو حضرتك
او حضرتك موجود دلوقتي وانت لسه ما اتجوزتش ولا لسه ما اتجوزتيش ففاكر ان ده تنفيس عن شهوة مكبوتة لغاية ما اتجوز والموضوع هينتهي احب اقول لك ده مش هيحصل
خالص بل العكس هو اللي هيحصل اللي انا بقوله ده مش هاكرر الكلام اللي انا هاقوله تاني. يعني الجملة دي بقى خدوها لاخر الدرس. ما فيش كلمة هاقولها النهاردة غير لما هيكون لها مرجع سند طبي
والواقع يشهد لها الواقع منين؟ من كتر الاسئلة اللي اللي بتيجي ماشي اللي بيحصل ايه يا شباب؟ اللي بيحصل ان بتيجي لنا الشكاوي والاسئلة بعد الجواز انه مش عارف يبطل ده
بعد الجواز وان ده مأسر على علاقته اصلا ان الموضوع ده مؤثر على العلاقة وانه ممكن يفضل الموضوع ده على العلاقة الطبيعية خلاص الاسئلة دي بتيجي من الفئة المتدينة شوية
في فئة اقل تدينا او ما عندهاش تدين انه لازم يكون ده موجود وقت العلاقة طيب ليه ايه اللي بيحصل بقى؟ الاطباء بيشرحوا الحتة دي بيقولوا ان في حاجة اسمها التكيف الجنسي
خلاص؟ تعالوا بقى عشان نخش بقى في الموضوع بقى موضوع اعمق شوية آآ احنا يا جماعة ربنا سبحانه وتعالى خلق لنا مخنا بيبني حاجة اسمها كده آآ دائرة العادة. خلاص الموضوع ده اتكلمت عليه فيديو قبل كده او درس شاكر. فيعني اللي سمع الدرس ده هيبقى مستحضر معي اللي بقوله ده بشكل
اسرع يعني دلوقتي يا جماعة تخيلوا ان كم العمليات الدماغية المهول اللي احنا عايشين به في حياتنا لو كل ما هتخش عملية عقلك هيفكر فيها عقلك ده هينهار. ربنا سبحانه وتعالى مش خالق العقل عشان يعرف يعمل ده
خلاص طيب فايه ايه البديل البديل ربنا سبحانه وتعالى بيخلق حاجة بيسموها او دائرة العادة. معلش دقيقتين تلاتة كده يعني نركز عشان ده مفتاح الموضوع كله موضوع الادمان عموما يعني ايه
اديكم مسال الاول عشان نرجع بقى نفهم ايه اللي بيحصل حضرتك وانت لسه بتتعلم سواقة جديد دي اول مرة تركب العربية ونتعلم سواقة بتلاقي ان كل حواسك مع السواقة مش كده
يعني مركز مليون في المية في السواقة فوت سنة واتنين وتلاتة واربعة وانت بتسوق بتلاقي بعد كده انت بتبتدي ترتب جدولك على السواقة. يعني ايه؟ يعني انا المفروض اعمل النهاردة كزا واقول لها لا لا خلي دي وانا سايق اعملها
بيحصل ولا مش بيحصل يا جماعة المكالمة لا لا المكالمات كلها هعملها وانا سايب بعد ما كان وانت سايق مستحيل ان تعرف تعمل حاجة تانية جنب السواقة مستحيل صح؟ ده بيحصل ولا ما بيحصلش
مسال تاني ونرجع بقى نفهم عشان ننور الحتة دي ان حضرتك بتبقى عاوز تعمل مكالمة مهمة جدا فبتروح رايح مادد ايدك ناحية الموبايل تعمل المكالمة المكالمة المصرية كانت الساعة خمسة
ما تفاجئش غير بان الساعة خمسة ونص ستة الا ربع وانت بتذكرونا على الفيسبوك وما عملتش المكالمة المهمة حصلت لحد انا ممكن اقول ما حصلتش لحد بتحصل مش كده انك تمسك الموبايل تروح داخل او غيره يعني من التطبيقات اللي انت متعود بتفتحها
امسك الموبايل تروح فاتح التطبيق تسرح مع التطبيق وتنسى الحاجة المهمة اللي كنت فاتحها عشان تعملها ايه اللي حصل ليه ده حصل وخلي بالك انت بتفاجئ يعني كانك لما عملت ده
انت عملته يعني مصطلح غلط بس يعني وانت لا واعي يعني انت مش دريان انك بتعمل ده ليه ده بيحصل ربنا سبحانه وتعالى المخ انه لو لقى دي او او دائرة العادة دي تكررت كزا مرة
بيحطها بينقلها في حتة تانية في المخ. ماشي؟ اسمها العقد القاعدية. ماشي فبمجرد ما يحصل اشارة معينة الدايرة دي بتتقفل لوحدها. مش فاهمين. تعالوا نفهم بقى دائرة العدد دي يا شباب تلات عناصر مهمة. تلات عناصر مهمة
الاول بس قبل ما ابتدي اكبر خدوا بقى قاعدة اهي كمان اعتبروها قاعدة اهي اكبر عضو جنسي في بدنك مخك تاني اكبر عضو جنسي في بدنك مخك هو المسئول عن اي تغيرات بتحصل لك
فكله بيبتدي من الحتة دي فاحنا بنقعد نتكلم عن المخ وايه اللي بيحصل في المخ فما تقولش ايه هو فين الموضوع؟ فين الاباحية؟ لا هو كله هنا اصلا. البداية من هنا
ماشي اللي بيحصل ايه بقى؟ عندنا تلات عناصر مهمين جدا. عنصر بيسموه المحفز بيسموه كيو او وعنصر بيسموه الروتين او الفعل المتكرر وعنصر بيسموه المكافأة او كده احنا قفلنا الدايرة. يعني ايه
حضرتك بيحصل لك محفز معين المحفز ده بيخليك تدخل في فعل معين. الفعل ده لما بتعمله بتكافئ بشكل معين الدايرة دي لو اتعملت كزا مرة المخ بيفهم على طول انها روتين عندك عادة
يقوم ناقلها على طول لحتة كده اللي هي العقد القاعدية دي. بحيس اول ما يحصل المحفز المخ بيفصل تماما المخ بيفصل تماما وتبتدي تشتغل من غير ايه من غير عقلك
يبقى العقل فارغ لاي عمليات تانية. وده اللي بيفسر لك انك بعد شوية من السواقة بتلاقي عقلك ممكن تركز به في حاجات تانية خلاص واللي بيفسر لك برضه موضوع الموبايل ده
بقى واحد من المحفزات انك تفتح الفيسبوك او انك تفتح الاب اللي هو بيحقق لك مكافأة معينة انك تبقى مبسوط. انك تتواصل مع غيرك انك تلقط الموبايل ده بس انه يبقى في ايدك
ده بقى محفز. فاول ما المحفز ده حصل عشرة عشرين تلاتين ميت مرة واول ما بتمسك الموبايل بتفتح الفيسبوك فبتفتح الفيسبوك بيحصل لك نوع من الرضا او السعادة مرة تانية مية المخ يروح لايلها على طول العقد القعدية يقولها ايه اول ما يحصل المحفز الفلاني انا هفصل خلاص
انت اشتغلي بقى دايرة الايه؟ دايرة العادة تشتغل لوحدها. تلاقي نفسك راح داخل على الفيسبوك فاتحه هو انا ما كنتش هفتح الفيسبوك. انا ايه اللي خلاني فتحت الفيسبوك؟ انا ايه اللي خلاني فتحت التيك توك
ايه اللي خلعنا كده اللي خلاك تعمل كده ان انت كونت العادة دي عندك فالمخ فصل خالص ما بقتش بتعمل حاجة آآ انت مركز فيها فعلاج الموضوع ده بتاع العادة ده طب ايه اللي دخل ده في الادمان بقى
هو الادمان اصلا تكون من فكرة العادة دي. خلاص؟ انك بيحصل محفز معين المحافظ ده لما لما حصل لك رحت عملت فعل معين لما الفعل ده حصل لقيت الدوبامين اللي هو بقى المسئول عن السعادة
وشعرت بسعادة مرة في التانية في العاشرة ابتدت تتكون عندك العادة دي اول ما المحافز بيحصل بتلاقي نفسك على طول بقى ايه بقى؟ سلوك ايه ضهري يعني ايه اسلوب قهري؟ يعني لو انا عاوز ابطله انا ما بعرفش ابطله
ما بعرفش ابطلها العلاج ده ان احنا بنكسر دائرة العادة دي بنكسر دائرة العدني طيب احنا هنرجع للكلام ده تاني ان شاء الله يبقى القاعدة اللي بنتكلم عنها اني الجواز ما بينهيش المشكلة. بل بتبتدي مشاكل من نوع تاني
كم الرسائل اللي بييجي لناس متزوجة ومش عارف يبطل ده او نساء وبتقول ان هي اكتشفت ان جوزها كده لأ ده كم كبير يعني ده ومش النهاردة ولا امبارح ولا يعني لا انا بتكلم ده على مدار عمري يعني انا من قبل حتى ظهور
الفيسبوك والحاجات دي خالص يعني كان الناس بتيجي المسجد تحكي كده ان هو بيفضل انه يشاهد هذا المواد الاباحية دي. ويمارس العادة السرية عن الجماع واشكال عنده. بل نسب من الطلاق انا انا ما بحبش اقول اه يعني ايه اقول حاجات انا مش محققها لكن هي نسبة كبيرة. لكن هي الاكبر ولا لا؟ الله اعلم. بس هي نسبة كبيرة
من الطلاق بخصوص الموضوع ده ان هو كان متخيل انه هيلاقي المتعة في الزواج اللي هتغنيه ما بيلاقيهاش خالص هندخل في التفاصيل دي يعني فلو حضرتك القاعدة بقى اللي عايزين نقولها يعني. ايها الشاب او ايتها الفتاة لو انت فاكر ان هي مرحلة وهتعدي بالجواز انت غلطان
انت غلطان ايه اللي دخلنا في حتة الهابي كلوب والعادة بقى ان انت اللي كونت لنفسك العددي انت بقى لك عشر سنين خمستاشر سنة كونت لنفسك عادة ان علشان احفز في الحتة دي
واحفز بشكل معين قاعد في مكان معين باجواء معينة بامارس دور المتفرج دي مهمة جدا دي مهمة جدا. بامارس دور المتفرج وهو ده اللي اللي بيسرني ده اللي بيسرني فبيؤدي في الاخر بقى الى افراز الدوبامين والقصة اللي احنا حطيناها دي
فجأة فجأة انت مطالب منك ان العادة دي تكسرها وبتبقى فاكر انك هتلاقي اللذة في العلاقة يعني الطبيعية. فاللي بيحصل ايه يا جماعة؟ اللي بيحصل ايه ان انت انت اللي كونت العادة دي بقى لك عشر سنين تعمل كده. انت بتثار وانت بتمارس دور المتفرج
بتكتشف فجأة فجأة انك مش عارف تعمل ده وبعض الناس بتقول خلاص انا عندي ضعف ضعف في الجنسي ويروح يعالج في الحتة دي وللاسف في بعض الاطباء مش بيربطوا الموضوعين ببعض
والموضوع بيكون هو نفسي اكتر منه عضوي وبمجرد انك تتوقف عن مشاهدة الاباحية لفترة كافية. بترجع لعلاقة طبيعية جدا. ولذلك يا جماعة ودي قاعدة كنا المفروض هنقولها يعني. فخدوها دلوقتي برضو
من قواعد التعافي للمتزوجين انك تتوقف فورا مش مساعدة اباحية احنا هنقول كمان شوية. لان يا جماعة الادمان ما فيهوش طبطبة لو تفتكروا احنا قلنا النهاردة مش جايين نتكلم عن الشهادة الاباحية. بنتكلم عن ادمان الاباحية. الادمان ما فيهوش طبطبة ما فيهوش انا هبطل بالتدريج. غلط
غلط ابطل التدريب ده مش في الادمان كل من تكلم في الادمان. اي ادمان اي ادمان الادمان عشان تبطله بتبطل فورا وتنتكس وترجع ماشي. ده مقبول عندهم انما ما فيش حاجة اسمها ايه ؟ انا هابطل بالتدريج
غلط لان هو الادمان هو كده كده هو رغبة قهرية هو رغبة قهرية. فدي لازم تتقطع فورا ماشي؟ طب اتقطعت فورا لمدة اسبوع ورجعت. انتكست. نقول لك انتكست هنقول لك قم تاني. بس وانت قايم قايم بنية انك هتبطل فورا
حاجة اسمها انا باشاهد مثلا مرتين في الاسبوع ثلاثة في اليوم ايا كان الرقم. هقلله ما فيش كده هتبطل فورا وهتسيب كل حاجة فورا وهتقطع علاقتك بكل حاجة بترجعك وتفكرك بده فورا. اللي احنا سميناها الايه
المحفزات او ماشي؟ اي حاجة احنا هنخش في التفاصيل دي ان شاء الله وهنفهمها يعني. بتفكرك او بتحفزك لده لازم تقطعها فورا. لازم خلي بالكوا يا جماعة المحفزات دي ممكن يبقى محفز واحد
ممكن يبقى عدة محفزات بيؤدوا لنفس النتيجة وممكن يبقى عدة حاجات مجموعة على بعض تعمل لك محفز. حد فاهم حاجة يعني ايه؟ اخر واحدة دي يعني الاتنين دول سهلين يعني محفز واحد بيؤدي الى النتيجة الفلانية. او عدة محفزات كل ما يوجد محفز منهم بروح اعمل كزا
دي بقى حاجة يعني حاجة شوية الناس ما بتاخدش بالها منها. ان عدة حاجات كده لما تتجمع تكون محفز مثال للي احنا فيه مثلا مشاهدة الإباحية او ادمان الإباحية ان انا كل كل
اكون في البيت لوحدي وبالليل وحط بقى اي حاجة. كل واحد فينا طبعا له يعني ايه مجموعة الحاجات اللي بتكون محفزة. اول ما يحصل الحاجات دي تتجمع مع بعض على طول الاقي نفسي رحت ناحية الكزا
مهم جدا يا جماعة نبقى واعيين بانفسنا في الحتة دي. ليه؟ علشان هاجي اقول لك لازم تكسر المحفزات دي لازم يعني ابسط مسال اللي انا بقوله ده فلو كده فممكن نقول لك ايه
ما تبقاش في البيت لوحدك. آآ لو هتدبح مش هبقى في البيت لوحدي مسلا تقول طب ما اقدرش ما ابقاش في البيت لوحدي. اقول لك يبقى احنا قلنا ايه؟ في البيت والوحي وبالليل يبقى ايه؟ لو في البيت لوحدك يبقى خليه بالنهار. لا اي يعني المهم ايه تكسر واحد
من دول عشان الدايرة ما تدخلش في الدايرة بتاعة العادة دي. لانك لو دخلت فيها ما بتعرفش تخسرها نرجع للقاعدة تاني اه فبيقولوا ايه بقى ركزوا بقى في اللي انا هقوله ده
بعض الناس بتتجوز وبعدين يقول لك طب انا هتوقف خلاص عن مشاهدة الاباحية او عن الادمان ممكن يتوقف فترة لكن بيقع في فخ تاني وهو التخيلات وربما يقع في هذا الفخ حتى اثناء الجماع
يا جماعة التخيل هو زي المشاهدة بالزبط بالزبط وتأسيره نفس تأسير المشاهدة وربنا سبحانه وتعالى ما خلقلناش اصلا التخيل غير عشان كده انت انت بقى تخيل انا باقول لك اهو. تخيل ان مسلا عمال اكلمك على جنة
وفيها كذا وفيها كذا واحنا ربنا ما خلقلناش حاجة اسمها تخيل ما عندناش قدرة ان لما اقول لك الجنة فيها انهار وفيها بساتين وفيها مش عارف ايه والسمر يدنو والحور العين
احنا ربنا ما خلقناش تخيل. مين منا هيبقى ده محفز له انه يعمل صالحات من؟ ما حدش احنا اصلا بيخلينا يبقى ده محفز لنا ان احنا بنتخيل هذه الامور مجرد تخيلك لهذه الامور
فعل فعل المشاهدة طبعا مش بقوة المشاهدة صحيح لكن هو بيفعل فعل المشاهدة فتلاقي صاحبنا اللي اتجوز ده او اختنا اللي اتجوزت واللي فعلا توقف عن المشاهدة يقع بعد فترة تاني ويبقى مش عارف منين. واحدة من الاسباب الاطباء بيذكروها
هو التخيلات لان التخيلات لها قوة المشاهدة فلذلك من النصائح الاطباء بيذكروها للمتزوجين الواقعين في الفخ ده انه يتوقف فورا عن التخيل حتى في اثناء العلاقة لو ما قدرش يعتذر عن العلاقة
لكن عمره ما يعملها وهو وهو وهو وهو وهو يتخيل ليه؟ علشان هيفضل في سلسلة ابدان الاباحية. مش هيعرف يخرج منها مش هيعرف تماما كأنه يشاهد دي قاعدة تانية خلاص من القواعد اللي معنا
القاعدة اللي بعد كده. وحقها التقديم وحقها التقديم. اخرناها ليه؟ لان اتكلمنا عنها كتير قبل كده وهي ان احنا كمسلمين لازم يبقى عندنا خطاب شرعي. يعني جميل جدا انك تروح تبدأ برنامج تعافي. وده احنا هنقوله. يا جماعة الناس اللي واقعة في الادمان
من الحاجات المهمة جدا في طريق العلاج انك آآ تجد من يعينك على هذا العلاج ده مش عيب. ده مش عيب. هو ادمان زيه زي اي ادمان. زي ما في واحد اه مدمن مخدرات
آآ واحد مدمن زي ما بقول لكم كده مدمن كحوليات واحد مدمن اباحية طب عاوز ابطل بنلجأ للناس المتخصصة في الحتة دي لان في بعض الحالات فعلا لازم تلجأ لطبيب لازم
في بعض الحالات لازم تلجأ لناس عندها برنامج تعافي لازم عشان تساعدك ازاي تتعافى وازاي تخرج من اللي انت فيه ده. خلاص فده مش عيب. فيه ناس بتعمل ده دلوقتي فيه ناس بتعمل ده دلوقتي. والحقيقة مشاركتكم مع صالحني
كانت يعني اثرت الموضوع ده. يعني يمكن انا استفدت منها من اكتر الحاجات اللي جات لي عنها يعني كلام كويس واعي. مجموعة واعي. فادخلوا ابحثوا عنها. على اي منصة بقى من منصات واعي
آآ وتواصلوا معكم. جاء لي اسماء ثانية لاطباء دكاترة واعي ده يعني يعتبر مجموعة فريق عمل يعني. فهو بيوجب لك واحد بيشاركك في رحلة التعافي بتاعتك آآ هكتب لكم الاسماء كلها لان الاسماء مش مش في ذهني دلوقتي هطلعها بقى من صالحنا جالي كم رسائل مرعب الحقيقة. الكم اللي مرعب لكن في رسائل مبشرة جدا
آآ فهكتبها لكم كلها ان شاء الله على التليجرام علشان اللي عاوز يبدأ رحلة التعافي رحلة الخروج من النفق المظلم اللي الشباب عايشة فيه دلوقتي طيب فدي قاعدة القاعدة اللي بعد كده
اه القواعد دي يعني اه القاعدة بعد كده اللي هي كان حقها التقديم بقى انك مش هتعمل ده اخونا الله يبارك له قبل ما نمشي يعني. انت مش هتعمل ده غير بالله سبحانه وتعالى
مش هتعمل ده غير بالله. هتقول لي بقى بص يا عم الشيخ هتقول لي بالله الكفرة عملوها. وعندهم برامج تعافي وبطلوا مش عارف ايه اقول لك حتى الكفرة حتى الملحدين لما عملوا ده عملوه بالله
يعني ايه بالله؟ يعني مش هو لازم يستعين بالله. الكافر ده ولا الملحد مش هنستنى نستعين بالله لكن كونه توقف ربنا سبحانه وتعالى قدر له انه ايه؟ انه يعني يعني ما فيش حاجة بتحصل في الكون غير بربنا سبحانه وتعالى
الفرق بقى بيننا وبينهم ايه ان وانت في رحلتك في التعافي هتبقى مكنة حسنات شغالة المفهومة دي يا شباب؟ يعني كل مرة زي ما اخونا قال قبل ما يمشي هتمرغ وشك في التراب
وتدعي الدعاء ده عبادة ولا مش عبادة الدعاء لوحده يعني مجرد انك دعيت ربنا سبحانه وتعالى. عبادة ولا لا؟ عبادة. عبادة يعني بتاخد عليها ايه سواد صح كده؟ لو انت في رحلتك للتعافي بتتعافى وبتاخد ثواب
السواب ده احنا في الاخر يا جماعة احنا عندنا مشاكل دنيوية بنقع فيها مع ادمان الاباحية كتير وفي هنا ناس اساتزة تحكي لنا بقى تجاربها من كتاب ومن رهاب اجتماعي مش عاوز يقابل حد مش عارف يقعد مع حد ما قرفان من نفسه. آآ حاسس دايما بالدونية مأسرة على دماغه ولا عارف
يحفظ ولا عارف يفهم مأسرة على بدنه بعد ما كان رياضي ساب الرياضة مأسرة على حتى ما بقاش يعني مهتم بشكله الخارجي على فكرة يا جماعة اعراض اعراض الادمان تقريبا واحدة في كل يعني اللي انا بقوله ده اسقطوا على واحد مدمن مواد مخدرة هتلاقيه صح
ماشي؟ فكل ده في الدنيا. بس احنا عندنا مشكلة اكبر من دي كمسلمين. احنا عندنا اخرة عندنا اخرة فعندنا جنة ونار ففي قصة تانية كبيرة شغلانة عن الدنيا اصلا ففكرة وانت في رحلة التعافي انت عمال بتوزن الميزان شوية ميزان الحسنات والسيئات
دي فكرة لا تستهين بها يعني فكرة ان انا طول ما انا في طريقي للتعافي عمال مركز ان انا مع ربنا سبحانه وتعالى واني انا بالله سبحانه وتعالى فده هيؤثر في علاقتي مع ربنا
ربنا سبحانه وتعالى في عبادتي في طاعتي في دعائي واحد باعت ورقة وخطه جميل مش عارف اقرأ منه حاجة منصة واعي ما لها بقى اوليس هذا من بلد هو ظاهر من باب بس ايه البه لزقت في الله
الاجهار بالمعاصي؟ وهل يدخل تحت حديث النبي صلى الله عليه وسلم آآ ايه؟ كل امة وعفى الا المجاهرين مسلا. يعني بحاول اقرب الايه كدهو يعني ما هو بس انا منصة واعي يعني انت لما بتبعت لهم مثلا بيفضحوك يقولوا
الحقوا فلان جاء لنا ويعني كده بيعملوا كده على المنصة يعني انت تبعث لهم في السر يقوموا عاملين اسكرين شوت مسلا للاكونت بتاعك ما اعتقدش يعني لا هو من باب
انك بتلجأ لاهل الذكر في هذا في النقطة دي يعني زي ما انت بتبقى مريض فبتروح للطبيب المتخصص فانت بتلجأ لحد بيعينك آآ وفاهم كويس وده من من ترشيحات ناس منكم يعني آآ بعتوا لي رسايل ان هم تعافوا
خلاص؟ ودي قاعدة بقى القاعدة اللي بعد كده اه الاول بس انت بالله سبحانه وتعالى اية يا جماعة هتلخص الموضوع كله عشان افهمك يعني ايه بالله وانت مع ربنا الطريق هيبقى مختصر جدا
قال الله عز وجل ولكن الله حبب اليكم الايمان وزينه في قلوبكم. ها وكره اليكم الكفر والفسوق هو العصيان. هو انت اللي بيخليك تروح تعمل ده ؟ انك حابه على بركة كده مش كده؟ حبوا
طب حبوا ليه؟ ادينا قلنا لك الدوبامين بيوصل تحس بالسعادة طب انا عايز اكره بقى الموضوع ده ربنا قالها لك. ربنا اللي بيكره وكره اليكم الكفر والفسوق والاسياد فتخيل كده ان انت عاوز حاجة هي في ايد ربنا سبحانه وتعالى
يبقى في طريقك للتعافي ما ينفعش تغفر ربنا سبحانه وتعالى. انا ليه بقول الكلام ده؟ لان فيه ناس هتروح لهم هيغفلوا ده خالص. ليه هم ماشيين على برامج تعافي؟ زي ما هي كده جاية من عند
خلاص زي ما هي بيسلمها لك كده زي ما هي بالمناسبة وفي برامج تعافي جاهزة يعني تتطبق ان شاء الله بنسبة كبيرة بتنجح ماشي القاعدة اللي بعد كده ان السبب في
الوصول لادمان الاباحية مش بس الشهوة السبب ودي قاعدة مهمة جدا يا شباب. في انك توصل انك تدمن الاباحية مش بس الشهوة لا هو مجموعة حاجات جنب بعض كده. منهم طبعا الشهوة
لكن في حاجات تانية وصناعة الاباحية والمصطلح ده مش مصطلح انا ها. ده مصطلحهم هم مصطلح مين بتوع الاباحية. الاباحية بقت صناعة صناعة يعني اه يعني في ممسلين وممسلات ورواتب ومونتاج صناعة
ماشي؟ هم فاهمين ده كويس وبيلعبوا على الغرائز او الشهوات اللي عندك آآ علشان تبقى آآ واحد من فرائسه. ماشي؟ ليه مش قضيتنا دلوقتي فمنها منها حب الشهوة طبعا الشهوة دي موجودة طبعا. ايه تاني بقى؟ ودي مهمة جدا
الايه؟ الفضول اللي هو صح الفضول او الشغف لكل ما هو جديد ماشي؟ يعني الانسان دايما يحب يعرف حاجات جديدة. يشوف حاجات جديدة خلاص ولذلك مدمنوا الاباحية مدمنوا الاباحية منهم اللي بيقول ده بيقول انا
اه اه يعني لا اثار لو لو شاهدت الحاجة مرتين هو عنده حاجة تانية دلوقتي غير الشهوة وعاوز دايما يشوف حاجة جديدة ومنها ان الانسان دايما عنده بقى الفضول هي دي اللي انا قلتها الاولى. هم دول حاجتين احنا قلناهم. الفضول وحب الجديد. الفضول بقى يا جماعة اللي هو ايه؟ عارفين لما اجي اقول لك ايه؟ ودي غريزة في البني ادم
اجي مسلا هات كده ان شاء الله طفل صغير هتقول له ايه؟ انا الحاجة اللي في ايدي مش هوريها لك هو هينسى عاوز يشوف الحاجة الايه الحاجة اللي في ايديك دي بقى. مع ان انت لو ما قلتش هنعمل ايديا كده يا جماعة وما قلتش حاجة. طب تعالوا انا قلت لكم هنا في حاجة في ايدي بس مش هوريها لكم يا جماعة
كل اللي في المسجد هيبقى عاوز يعرف ايه الحاجة اللي في ايدي دي طبيعة بشرية. طبيعة بشرية وهم بيلعبوا على ده كله. انا ليه بقول القاعدة دي؟ اقدر احس انها مش مهمة. هو اللي جاي هو اللي مهم للنساء بقى
من الغرائز دي وده عند نساء انه النساء يا جماعة الاكثر في تحرك هذا هذه الامور وان هم يروحوا للفخ ده او النفق المظلم ده حاجات بعيدة عن الجنس اصلا
ماشي؟ يعني يعني كتير من الرسائل بتاعة النساء. وده برضو الاطباء بيقولوه بتيجي ان البداية كانت الرومانسية انا جاتلي رسالة من من واحدة البداية كانت افلام انمي عادية جدا افلام انمي عشان كانت بتقوي اللغة
بتقوي اللغة بس ماشي مشاهد فيها رومانسية مشاهد فيها حميمية مشاهد فيها حب مشاهد فيها مش عارف ايه. تطور الامر الى انها بقت مدمنة اباحية فيبقى لازم نبقى واعيين برضه للحتة دي بالذات عند المرأة. ولذلك يا جماعة ودي برضو من القواعد اللي المفروض نقولها ان مش بس المشاهدات. حتى
في هذه الامور ربما تثير بالذات عند النساء. وليه عرفنا عند النساء؟ علشان مسألة الرومانسية رسالة جات لي انا انا يعني اللي باحكيه لكم ده يا جماعة رسائل واصلة لي
اني آآ واحدة من واحدة من البنات ما كتش عارفة ايه التريجر بقى ايه الالتي وايه المحفز؟ بتقول ما مش عارف ما بعملش حاجة انا بتفرج على ولا اي حاجة
لغاية ما عرفت الاغاني حرام سابت الاغاني الموضوع ده انصرف عنها بنسبة كبيرة جدا الاغاني بتقول بعد كده ابتديت اقلل فرجة على الافلام والمسلسلات لغاية ما قطعت افلام ومسلسلات الموضوع ما بقاش يجي في دماغي خالص
هنا المحفز ايه اصلا مش مش الشهوة هو المحفز حاجة تانية خالص ماشي؟ ولزلك جالي شكاوي قبل كده بقى كزا مرة من البنات المسلسلات او الافلام الكوري انا ما اعرفش انا يعني ما لحقتهاش دي فانا ما عرفش فيها ايه
بس بس هم بيقولوا انها فعلا بتؤثر على البنت بشكل كبير جدا. ومش في حتة شهوة خالص يعني هو طبعا بتوصل للشهوة. لكن الحاجات دي كلها رومانسية كلها حب وكلها حاجات زي كده
فلازم نبقى فاهمين ان اللي بياخدنا للحتة دي مش بس الشهوة مش بس الشهوة طيب القاعدة اللي بعد كده التعافي ممكن اه ممكن وحصل وبيحصل وهيفضل يحصل ماشي؟ فالتعافي ممكن باذن الله سبحانه وتعالى
طيب يعني محتاجين قد ايه عشان نتعافى؟ كلام الاطباء ان انت عشان تتعافى من ادمان الاباحية بيدوروا حوالين رقم تسعين يوم بيدوروا حوالين الرقم ده خلاص يدوروا حوالين رقم تسعين يوم. طب ده مهم في ايه
مهم علشان لما انا اجي اقول لك النهاردة يا فلان يلا ابتدي رحلة التعازي فتبقى حاطط لنفسك الايه الهدف بتاعك ان انا تسعين يوم مش هقع في حاجة. ده مهم؟ اه مهم. ليه؟ طول ما انت قدامك هدف وعمال بينقص واحدة واحدة انت بتقرب
لهدفك بيديك حافز قلت لك ايه من النهاردة لغاية ما تموت ما ما تتفرجش على حاجة ممكن واحد همته تقع كده لكن لما اجي اقول له ايه طب امسك نفسك تسعين يوم بس
دي بتعلي الهمة شيئا ما دي بتعلي الهمة شيئا ما فهو ممكن اه ممكن وحصل وبيحصل لناس عادي جدا خلاص القاعدة اللي بعد كده انا القواعد ما هياش بالترتيب القاعدة دي لو انا يعني بايدي وكنت هرتب واكتب هتبقى اول قاعدة
اللي انا هقولها دلوقتي دي. وهي ما لكش حجة ما لكش حجة اقعد بقى قول من هنا لبكرة حضرتك بلغت النهاردة بتتحاسب من النهاردة اصل كله بيعمل كده. مش حجة قدام ربنا سبحانه وتعالى
مش حجة اصل ما انت شايف الدنيا والفتن مش حجة قدام ربنا سبحانه وتعالى يعني يعني لو انت فاكر تبقى متوهم انك لما تموت وتبعث وتوب من ايد ربنا فتقول له اصل يا رب اصحابي كلهم كانوا كده
اصل الدنيا كانت الفتن مش عارف ازاي! اصل النساء اصل هم اللي كانوا بيدعون الى انفسهم. اصل فهتفتكر ان خذوه الى الفردوس الاعلى قد يحدث الله اعلم يعني ده دي بتاعة ربنا. يعني انا لا اتألى على الله سبحانه وتعالى
خلاص؟ انما دي مش حجة دي مش حجة امام الله سبحانه وتعالى لكن كيف يعاملك الله دي بتاعته مش بتاعتي خلاص يعني ايه مش حجة؟ يعني مش هتيجي تلاقيها مش في صحيفة سيئاتك. لمجرد ان الناس كلها بتعملها
وزي ما قلت لكم النار تساع مش كده؟ اخرج بقى بعث النار وما بعث النار من كل الف تسعمية تسعة وتسعين من لبن ادم الى قيام الساعة تسعمية تسعة وتسعين في الالف هيخشوا النار
طب بعد ما يخشوا لسه النار ايه بتقول ايه هل من مزيد؟ فهي المكان واسع. يعني ما تزكرش ايه؟ اصل هو النار ضيقة فهو عدد صغير فاكيد يعني ايه ما
لأ ما فيش كده هي النار تساع فانت ما لكش حجة. انا باقول لكم لو بايديا رتب القواعد او يعني كنت مرتبها كويس. دي اول قاعدة اوعى تخلق نفسك شماعات لمجرد انك ضعيف قدام شهوتك
ليه؟ كل ده هينهدم امام الله سبحانه وتعالى وفي الدنيا يعني حضرتك لما خلقت لنفسك الشماعات آآ هتصحى لذهنك صافي وعارف تركز وبدنك زي الفل وهتكمل في الرياضة بتاعتك ولا اي حاجة
حتى التأثير في الدنيا هو هو من واقع ان انت وقعت فيه هذا الشرك ادمان الاباحيات فانت ما لكش حجة خلاص القاعدة اللي بعد كده عشان وانت بادئ التعافي او بادئ العلاج في ادمان الاباحيات
ان زي ما قلنا الادمان انا ما بكلمكش على مشاهدة الاباحيات دلوقتي. انا بكلمك على ادمان. ادمان يعني عشان تبطله لازم فورا فورا يعني ايه فورا؟ يعني النهاردة اول ما هخرج من المسجد انا من النهاردة مش هبص تاني مش هتفرج تاني
مصر انا بتفرج خمس ايام في الاسبوع هيبقوا يومين غلط. ومش هتبطل. وهترجع اشرس من الاول طب يعني انا لو بطلت فورا مش هرجع قد ارجع قد ودي هيسموها انتكاسة
ولما تنتكس هنقول لك قم تاني وابتدي تاني بنية الفورية برضو ماشي؟ الكلام ده طبي بحت والا فاحنا اتكلمنا عليه صرع الدرس اللي فات فاكرين لما قلنا انت ما تعرفش هتموت امتى. فهو فكرة ان انا ايه ما دام خمسة هبقى اتنين. حضرتك في الفيديو التاني انت مت
مت وانت بتتفرج. انا حكت لكم الحكاية المرة اللي فاتت داعية الى الله سبحانه وتعالى واحدة بتكلمه عارفاه الحقي وبتصوت راح واخد اتنين معه ورايحين لها البيت. فتحت لهم الباب اغمى عليها
مالك يا بنت الحلال خدتهم على اوضة ابنها فتحت الاوضة الولد ميت فاتح الكمبيوتر بيتفرج على فيلم اباحي وميت هو على الحالة دي المشهد اللي انا حكته لكم ده قد تكون انت ضحيته النهاردة او بكرة او بعده
بلاش يعني مش لازم وانت بتتفرج بس اتفرجت وخلصت وما توبتش فكتب عليك خلاص في صحيفة سيئاتك طب انت بتراهن دلوقتي يعني انت عمال انت في اليوم الواحد بتتفرج على
مشهدين تلاتة صورتين مش طيب انت انا دلوقتي لو سألت اي واحد فينا حتى انا يعني بعيد عن الاباحيات ولا اي حاجة اقعد اسأل نفسك كده. انت دلوقتي لو مت دلوقتي
يا ترى كفة حسناتك شايلها ايه؟ وكفة سيادتك شكلها ايه؟ يعني اي الكفتين ترضح حد فينا عنده جواب ولا مخلوق لو سألتك دلوقتي دلوقتي ده اللي هو ايه يعني حضرتك عندك اربعين سنة خمسين ستين سبعين فانا بكلمك من اول ما تكلفت او عشرين او اي سن من اول ما اتكلفت
حضرتك سيئاتك قد ايه وزنها قد ايه في الميزان خلي بالك اصل الوزن ده قصة تانية يعني سيئاتك دي مش يعني ايه سيئة اتنين تلاتة اربعة مش كده مش كده وكذلك الحسنات. انا لا اقنت بس برضو ما بجرأش
مش كده؟ يعني ايه؟ انكم لتعملون اعمالا هي في اعينكم ادق من الشعر. ان كنا لنعدها على عهد رسول الله من الايه من الموبقات المهلكات ماشي احنا في سورة النور. وتحسبونه هينة
وهو عند الله عظيم يبقى انت فاكر ان السيئة دي بسيطة وهي عند ربنا عزيمة ما تعرفش طب انت يوم القيامة جايب ميزانك معك وانت يعني ايه كل واحد هيوزن بميزانه
ولا هو ميزان ربنا سبحانه وتعالى ميزان ربنا. فالسيدة دي شكلها ايه وقد ايه؟ الله اعلم. الله اعلم. طب والحسنة كذلك مين فينا بقى دلوقتي يعني زي ما بيقولوا كده مغسل وضامن جنة
ما فيش مخلوق كده ما فيش ما فيش معظم يا جماعة خوف السلف خوف الصحابة الذي ورد عنهم كان خوف الايه سوء الخاتمة مش كده او انه اللي هي الحتة دي اللي هو سوء خاتمة. اللي هو يقدم على الله عز وجل فيبدو له من الله ما لم يكن يحتسب. الحتة دي
اللي هي بالنسبة لاي مخلوق ربادية يعني ما اقدرش اقول ما اقدرش اقول انا ايه دلوقتي سيئاتي راكحة ولا حسناتي راكحة ما حدش يعرف طيب حضرتك بتتفرج ومقضي حياتك ولو مدمن بقى بشكل كبير
فانت متخيل انا ان معظم اليوم بيدور في الفلك ده. حتى لو مش مش حاجة صريحة لكن معظم يومك داير في الفلك ده متخيل ما نيتك هتيجي على ايه ما هو
الانسان بيموت على ما ايه على ما احنا قلناها لكم المرة اللي فاتت بالرياضة. مش كده؟ حسبناها لكم رياضيا. يعني انت سبعين في المية من حياتك هي بتدور في الحتة دي
فسبعين في المية احتمال انك تموت على ده او نسبة انك تموت على ده السبعين في المية. ده ده حاجة رياضية بحتة حد فاهم ده يا جماعة؟ حد مش فاهم ده
حد مش فاهم ده يعني حياتك سبعين في المية بتدور في الحتة دي سواء بقى بتفكر فيها وانت قاعد لوحدك سواء بتتخيل ده مع مع اي حد تشوفه سواء بتتفرج صراحة سواء بتشير سواء اي
فسبعين في المية من حياتك هي في الحتة دي. طب نسبة رياضيا رياضيا ما دخلناش بقى في مسائل القدر ونسبة انك تموت على ده قد ايه سبعين في المية. صح. ونسبة ان تموت على حاجة تانية التلاتين في المية اللي باقيين
صح يا جماعة؟ انت مستني ايه بقى انت مستني ايه القاعدة كانت ايه؟ اللي لو بايدي داخلية اول قاعدة ما لكش عزر ما لكش عزر. فلازم تيجي لي فورا لان كل الاعزار اللي انت بتخلقها لنفسك دي كمسكنات
ومسكنات نفسك لن تخيل على الله سبحانه وتعالى مش هتخيل ولا هتروج عنده سبحانه وتعالى خلاص؟ فلازم تبتدي فورا ما لكش عذر طيب ايه تاني من خطورة الاباحية من خطورة الاباحية او ادمان الاباحية
انها بتعلي طبعا دي حاجات كتير واظن يعني الناس اللي جاية عشان تسمع حاجة زي كده هي اكيد قارية في ده قبل كده او سمع عن ده قبل كده. لكن انا عاوز اركز على خطر مهم جدا جدا يا جماعة
وده بيعمل مشاكل بعد كده في الزواج وليه مركز على ده؟ علشان اقول لكم ان الموضوع مش بينتهي بالزواج. لان دي اكذوبة بيخلقها لكم الشيطان خلاص؟ وزي ما بقول لكم كم الرسايل اللي بيجي واللي جه في اليومين دول بس
بشع بشع الناس فاكرة كده وما بيحصلش كده بل ربما بيزيد الامر خلاص وبيحصل طلاق. زي ما قلت لكم قبل كده ليه لما بيحصل يا شباب؟ قلنا لكم اول حاجة اللي هو التكيف الجنسي اللي قلنا لكم عليه ده. انت اللي كونت العادة دي
اني انا اثار وانا في وضع المشاهد وانا في وضعي المشاهد خلاص انت كونت العادة دي لنفسك الموضوع التاني بقى المرعب يا شباب المرعب وده هيفسر لكم ليه الناس بتخش في اكتئاب؟ الناس مدمنة الاباحية ليه بيخشوا في اكتئاب؟ سواء رجل او امرأة
ان احنا قلنا لكم الاباحية اصبحت صناعة خلاص. خلاص؟ فعشان تبقى صناعة يبقى فيه مواصفات معينة لمن يمارس هذا الامر سواء رجل او امرأة انت بتبتدي تقيس نفسك بالمواصفات دي اول حاجة فبتلاقي نفسك لا تواكب هذه المواصفات فتصاب بالتاب واحباط
وبتبقى عاوز من شريك حياتك ان يكون في مواصفات بتاع الاخر. فما بتلاقيش ده فيبقى شريك حياتك ده مش قادر يلبي لك ما ما ترغبه كل ده ايه اللي عمله اصلا
يا جماعة زمان الفطرة السليمة الطبيعية. الفترة السليمة الطبيعية خلاص؟ اللي هي لم تتأثر بملوثات لم تتأثر باي ملوثات ان ان الرجل تثيره المرأة وخلصت. شكرا على كده ماشي؟ يعني كل امرأة تصيب كل رجل مش لازم بس هو الرجل بتثير المرأة. احنا ما بقيناش كده
ما بقيناش كده. ليه؟ لكثرة المحفزات دي خلاص ما بقاش اي حد يسير اي حد مين اللي عمل كده؟ انت اللي عملت كده في نفسك مش حد تاني انت اللي عملت كده في كارتك
لو ما تجيش تشتكي اصل هي اصل هو اصل ما تجوش تشتكوا. انتم اللي عملتوا كده لنفسكم حتى حتى البنت حتى المرأة ربما تهمل نفسها هي خلاص متعقدة هي لو قاست نفسها لا تساوي شيئا
تماما خلاص اكتئاب اكتئاب حاد ونوصل للحالة دي لا الراجل مهتم بنفسه ولا الست مهتمة بنفسها ولا هو شايفها ولا هي شايفاها. خلاص طلاق. ده الطلاق ده لو هم ناس محترمة
ده لو هم ناس محترمة والا في حاجات ابشع من كده بكتير طيب لكم عزر؟ ما لكوش عزر. ما حدش له عزر في حاجة ما حد الله غير قطع كل الاعذار
كل الاعذار يعني يوم القيامة لما اقف قدام ربنا كده هتحقق امال انت فاكر نفسك مش هتتحاسب يعني؟ يعني يعني اللي انت بتقوله ده بالله عليك ولا اللي انت بتقوليه ده
يعني حطه كده قدامك كده وبص عليه كده كله بيعمل كده. ايه ده يعني تخيل كده بلاش عشان بس تفهم يا جماعة تفهموا ان احنا بنعمل ايه مع ربنا سبحانه وتعالى. تخيل حضرتك مدير شركة
خلاص وجيت جبت واحد يا ابني انت بتتأخر ليه؟ ما هو كله بيتأخر. ده الرد قلت له اقنعتني والله مية مية اتفضل هتعمل كده معه ما هو ده اللي احنا بنعمله ومتخيلين او مستنيين من ربنا يعاملنا كده
هتعمل كده مع الموظف اللي بيتأخر لمجرد انه قال لك ما هو كله بيتأخر مش هتعمل كده هتعاقبه هتعاقبه وتقول له هعاقب كله يعني ايه يعني كله يتعاقب مش كده
هييجي يقول لك اصل آآ انت عارف بقى الطرق ومش عارف ايه هتقبل منه كل يوم بيتأخر بيقول لك اصل الطرق هتقبل منه ولا هتقول له ايه؟ انزل بدري مش هتقبل مش هتقبل
طب احنا ليه عاوزين ربنا سبحانه وتعالى يقبل منا ان احنا مش هنقبله واحنا بشر اهو مش هنقبله من غيرنا اصل الدنيا ربنا يقول لك انت ليه بتروح المكان الفلاني
يا جماعة احنا مش جايين نطبطب كالعادة يعني ماشي؟ احنا هنقول اول حاجة في انك تخلص تتخلص من الادمان انك تقطع صلتك باي محفز. طبعا اكبر محفز هو ايه ايه الموبايل اللي في ايديك
اكبر محفز. فاما اجي اقول لحضرتك لو ده المحفز وجوده هو ده اللي بيعمل ده اقطع صلتك به طبعا هيطلع بقى ايه كل الاعذار اصل الواتساب اصل الشغل اصل الايميلات اصل المذاكرة اصل المش عارف ايه
وفي الاخر هتروح النار؟ يعني انت انت يعني كل ده هيعمل لك ايه؟ خلي بالك ده ده لو اعزار حقيقية هي ما بتبقاش حقيقية. حاول نقعد بقى مع الشباب اعداد خاصة
بنلاقي الاعذار معظمها وهمية طب اللي بيخلقها الشيطان مش بس الشيطان. دماغك كمان بتعمل كده جزء الاطباء بيذكروه وكلما كنت اذكى انت نفسك ذكي لو انت ذكي تلاقي تبريراتك ازكى
لان دماغك بتستخدم زكاءك في ان هي توهمك آآ ان انت معزور مفهومة دي؟ كل دي مش مبررات. اقطع صلتك فورا زمان كان الموضوع اسهل يعني اقول له ايه زمان بقى قبل كمان النت السريع. هو كان الاول فيه نت اصلا
وسبحان الله يا جماعة يعني علاقة النت بالاباحية من قديم الازل. يعني الناس الكبيرة شوية بقى مش شباب عشرين مش هيعرفوا اللي انا بقوله ده كان زمان في نت بسلك التليفون كده ده ما كنش سريع النت سريعة اظن ظهر الفين وستة
ماشي وسبحان الله برضه ظهور النت السريع مع الايفون. يعني هم الاثنين ظهروا في الحقبة دي الفين وستة قبليها كان النت بخط التليفون كده يتوصل بالجهاز يعني بالكمبيوتر وكان النت بطيء جدا
فكان على كنا احنا شباب يعني سانوية عامة اعدادية يعني في الحقبة دي جامعة في الحقبة دي فكان اول واحد يقول ايه انا هدخل ليلة البيت كله نت هدخل البيت هم خلاص من يوم ما ظهر النت وهو مربوط بالايه
بالإباحية مع ان زمان مكنش في حتى المشاهد يعني لأ ده كان اخرها ممكن صور ممكن مكنش في نت سريع اصلا فكان الحلول سهلة وقتها يعني يقول لك ايه شيل يا عم النت من البيت
سهلة يعني ابسط يعني الحلول ابسط. النهاردة الموضوع تغلغل بشكل بشع او ما تشيلش بيت من البيت بس الكمبيوتر ده كان الحلول فعلا يعني بتتقال وقتها. الكمبيوتر في مكان واضح
يعني مؤسسة الكمبيوتر للحيطة لأ شاشة الكمبيوتر مسلا في الصالون ووشها للصالون تعيش وانت قاعد خلاص يبقى حاجة حصلت كل الناس شايفاها فده كانك بتخلق رقيب عليك من من من غيرك علشان ما تقعش في ده. النهاردة هنقول ايه
يعني النهاردة لما اجي اقول لك اقطع العلاقة بالحاجات اللي بتفكرك. هقول لك ايه ما هي ما فيهاش مجاملة يا جماعة. يعني في وقت الاوقات لازم لازم تقطع ده. ما هو التليفون بقى في ايديك
بالتليفون ده انت في اوضتك بالتليفون في الحمام بالتليفون في آآ الشارع بالتليفون في الجامعة بالتليفون لازم لازم تقطع العلاقة دي. لو العلاقة دي مش قادر تحجمها. مش قادر تتحكم فيها. هيجي وقت هنقول لك اقطع علاقتك بالتليفون بالسمارت فون
يعني اعمل ايه؟ لوك يا ابن الحلال بتاع زمان ده ابو زراير الحمد لله لسه في السوق ما واحد دوكيا كده معاه التسعين يوم تسعين يوم هتبتدي ببرنامج التعافي هتدخل تقرا برنامج التعافي وهتبتدي فيه
تليفونك ده اخفيه من وشك طب الحاجات الضروري الحاجات اللي مش عارف ايه يبقى من لو ربنا فاتح عليك معاك لاب توب معاك تابلت معاك مش عارف ايه اخر اليوم ساعة زمن
اقعد اشوف الحاجات الايه المهمة اصلي ما اقدرش اعمل غير مش عارف ايه احنا عشنا فوق فترة الشباب الصغير للاسف مش متخيل حياته من غير سمارت فون مسلا مش يعني هي الحياة ينفع حياة من غير هو كان نافع حياة من غير موبايل اصلا يعني احنا عشنا ده
عادي جدا يعني عشنا حياة من غير موبايل. ما كانش فيه ولا الموبايل حتى القديم ان هو ما لوش دعوة بالنت خالص ده. لأ احنا عشنا ده يعني وكت عادي الحياة ماشية والله. جدا
وما كناش حاسين ان في يعني توتر ولا حاجة خالص النهاردة احنا بقى مش بكلم الشباب الصغير يا استازة احنا الناس الكبيرة واللي اكبر مني انا لو نزلت من بيتي من غير التليفون احس ان يومي هيقف
يعني ممكن الغي مشوار عشان ارجع اجيب التليفون طب ده عذر لأ مش عذر خالص فهتقطع علاقته بده كله علاقة بايه بقى صحبة بتجرك لده هتقطعها لازم ده الف به آآ تعاسة. الف به تعاسة
علاقة بصحبة بتضرك لده هتقطعها. مكان كل ما بتروحه خلي بالك يا جماعة في حاجة مهمة جدا المحفز مش هو الفيلم اللي اتفرجت عليه ولا الماتش ركزوا في دي مش ده المحفز
هو المحفز حاجة حصلت لك ممكن وانت في الشارع عينك وقفت على اعلامي مسلا سلمت على زميلتك في الجامعة مسلا آآ كلمت واحدة فضحكت ضحكة مش عارف مسلا المحفز بيكون حاجة تانية خالص
وتفضل في ذهنك لغاية ما تروح تعمل المصيبة لازم تقف على المحفزات اللي بتدفعك لده لازم يعني احنا عاوزين بقى فترة كده من اكتشاف النفس بيسموها ايه؟ مش كده اعرف نفسك انا ايه المحفزات اللي لما بتحصل
بتسرني بتخليني اروح للحتة دي ماشي؟ الحاجة التانية الخطيرة اللي قلت لكم انا لازم اقولها عشان موضوع الجواز ان المواد الاباحية المعروضة بقت آآ مش بس انتشارها الخطير ولا سهولة الوصول لها ولا انها مجانية
ودي برضو علامة استفهام كبيرة يعني دي محتاجة درس لوحده بقى مجانية مع صورة الوصول مع انها صناعة يعني فيه تكاليف كبيرة بتدفع فيها هي ليه مجانية؟ او ليه في منها جزء كبير مجاني؟ يعني ممكن المرء يستغنى به عن اللي بفلوس
علامة استفهام كبيرة جدا جدا لكن مش وقت نخش فيه لكن الخطورة الاكبر بقى في التنوع الموجود التنوع الموجود. فده بيخلي ايه؟ بصوا يا جماعة الدوبامين اللي بيحصل ايه؟ انت عشان تحس بسعادة فانت بيفرز حاجة في جسمنا اسمها الدوبامين. خلاص
الدوبامين ده بيفرز بشكل آآ اه او مستوى معقول مع انشطتك المختلفة. يعني الرياضة تفرز دوبامين العملية الجنسية مع زوجتك او بتفرز تبقى مين لو عرفت حاجة جديدة افادتك وبسطتك تفرز دومة مين
دي ده كله دوبامين صحي بيفرز المواد الادمانية بتفرز بشكل اكبر يعني اقول لكم رقم عندي فاقدر اقوله الكوكايين بيفرز عشر اضعاف الدوبامين اللي بيفرز في الانشطة اليومية العادية عشر اضعاف
انتم انتم فاهمين الفرق المرعب ده بيعمل ايه بيخليك لو دخلت في سلوك ادماني انت ما بتتبسطش بحاجة تانية انتم مين اللي بيحصل انت خلاص انت جسمك اتعود على كمية معينة من الدوبامين تفرز
فلما تروح لاي حاجة تانية مهما افرزت لك من الدوبامين انت لسه مش مبسوط ليه؟ انت متعود على جرعة معينة من الدوبامين. وده بقى اللي هيفسر لك في الاول تعريف الادمان. احنا قلنا تعريف الادمان ايه
هو رغبة قهرية في انك تتناول المادة المادة الادمانية بس انا زودت جملة حد فاكرها؟ مع انك مع الوقت عاوز تزود الجرعة وكتير جدا بيجي لنا اخبار ويمكن منكم اللي عنده اصحابه اللي مات اوبردوز
طب هو ليه اوبر دول اصلا؟ يعني ليه وصلت لدي ليه خدت جرعة زيادة من المخدرات؟ عارفين ليه؟ عشان انا على فكرة انا برضه يعني قدرا يعني ان انا كنت آآ مشارك في برامج تعافي من المخدرات
بس ده زمان بقى يعني وانا صغير شوية في ناس كانت بتشرب مخدرات ودخلت في فترات الواحد لسه بادئ وفي الهاف واي وفي بعد ما بيخلص انا شفت المراحل دي كلها وعشتها مع ناس
انا اللي بحكيه لكم ده تجربة انا عشتها مع ناس انا كان هيتقبض علي على فكرة مخدرات كنت رائح نلطف الجو بقى عشان يعني برضو على الدماغ كتير. كنت رايح كان في جراج في المكان اللي انا كنت رايح فيه. ورايح لواحد مدمن وجراج معروف في المنطقة انه بيضربه جوة في الحمام. يعني ادوا
وادخلوا تدخل بقى لحضرتك الاسفنجات واقعة على الارض وكده يعني انا يا جماعة انا وصلت انا عرفت ناس آآ والله العظيم يعني انت تقعد قدامها تعيط من من الحالة اللي وصلوها
اللي وصلوا لها يعني ماشي؟ انه خلاص مش عارف يضرب في ايده وابتدى يضرب في فخاده ويبيع عفش بيته قصص مأساوية في الحتة دي. مأساوية وكنت رايح لواحد من دول بقى من اللي هم وصلوا لمرحلة بشعة
عارف انه بيضرب في في المكان هناك انا طبعا واقف بقى بالقميص والقرنصوة والدقن وكده كبسة من ايه طبعا المباحث بيدخلوا بميكروباص ما بيدخلوش عارفين الحاجات دي ولا؟ بيدخلوا بميكروباص عشان الناس ما
هم داخلين يكبسوا على الايه؟ على الجراج عشان ياخدوا اللي جواه فالزابط شافني واقف بالهيئة ايه هو الظاهر الايه صعبت عليه وقال مدمن بس يعني ايه يعني راح قال للسواق امشي امشي امشي وراح ايه نمشي
السواق وما نزلش انا خلصت المصلحة اللي انا عاوزها من هناك قضية وبعدت شوية كده كان الميكروباص لف تاني ونزل بقى ودخل وعملوا شفتهم وهم داخلين بيعملوا الكبسة جوة الشاهد كنا بنقول ايه بقى قبل الحدوتة؟ هم؟ اه دايما هو زيادة ليه؟ خلاص نسبة الدوبامين اللي بتفرز
ما بقتش مكفياها خلاص عاوز دوبامين تاني اعلى يقوم ياخد جزء اعلى او بقى يتفنن في الايه؟ اه ياخد لها ايه؟ صيدلية بقى يعني بعد ما كان المادة الفلانية لأ يروح للمادة العلانية يروح يعلى لكزا خلاص
عشان فكرة ان الدوبامين هو ده خلاص هرمون السعادة. هرمون السعادة طيب حضرتك بقى كنت رياضي بنسبة وكنت بتمارس علاقتي الطبيعية مع زوجتك هيوروس دوبامين بنسبة فجأة دخلت هذا المستنقع
فالدوبامين بقى بيفرز بكميات كبيرة جدا. فبتلاقي نفسك استغنيت بده عن كل ده طب انا عاوز ارجع لده تاني وما بتعرفش. ما بتعرفش بسهولة. وده فكرة الادمان بقى يا جماعة
ده فكرة الادمان ليه على طول مش مبسوط ما هو انت مش مبسوط ليه؟ لان الدوبامين اللي بيفرز من الحتة دي اقل من الدوبامين اللي انت عودت نفسك عليه ماشي
فدي قاعدة مهمة جدا. القاعدة اللي بعد كده اني ينظر ينظر الان انا مش عاوز اقول ما فيش بس ينظر بالزات في الاجيال الصغيرة اللي لم يتعرض للإباحية عشان بس نجيب على بلاطة يعني يعني كونك شاهدت الاباحية
دلوقتي يا جماعة الاطباء اللي بيتكلموا في الحتة دي بيصيغوها في سؤال بيقولوا ايه؟ ليس السؤال الان هل شاهدت الاباحية او لا وانما السؤال الان متى شاهدت الوحي فاحنا في كارثة
احنا بقى كمسلمين كمان احنا احنا كل ده ما لوش شق اخروي عندهم او يعني منهم يعني آآ ناس منهم ما عندهمش شق اخروي في الحتة دي. احنا عندنا الشق الاخروي
حاضر وبقوة المفروض في اذهاننا يعني فكرة ان الاباحية حاضرة بالقوة دي احنا لازم يكون رد الفعل مساوي للفعل لازم فازا كان الاباحية حاضرة بهزه القوة فالزي رد الفعل قوي قوة مماثلة
علشان يردع هذا الامر انه يدخل عليك ماشي؟ فلما اجي اقول لحضرتك بعد ازنك يعني انا مش هفصل في او المحفزات لكن لما تروح حضرتك تبتدي برنامج تعافي. وتكتشف ان واحد من المحفزات الجهاز
الشيخ مصطفى كان بيقول عليه ايه الزفت بيقول الزفت ما كانش يقول ما كانش عمره سيدنا الله يرحمه صعب عظيم. عمره ما يقول موبايل ما سمعتهاش منه. يعني لو حد يقول الزفت على طول. الزفت اللي في ايديك ده
واحد من ده اصل ممكن ما يبقاش الزفت. يعني ممكن يبقى حاجة تانية. انما لو اكتشفت ان الزفت اللي في ايديك واحد من تريجرز ارجوك لا تتردد لحظة انك تستغنى عنه
لا تتردد لا تتردد لحظة ارميه يعني هفضل كده طول عمري هقول لك على الاقل تسعين يوم بتوع برنامج التعافي اللي هتبتدي فيه التسعين يوم دول. لقيت بقى نفسك بعد كده نفسك قوي كفاية انك ترجع له
ما لقناش الحال ما لقتش الغيه خالص من حياتك والله يا جماعة انا اعرف ناس النهاردة في الفين اربعة وعشرين ما لهمش علاقة خالص بجهاز الاستسمار فون وناس مديرين في شركات. ايه رأيك
على الله حكايته كده مدير في شركة ما لوش علاقة بالاسمار فون اصلا. يعني ما يعرفوش. ما مسكوش في حياتهم وحياته ماشية مدير شركة وبيديرها زي الفل وعلاقته وعلاقاته كلها ماشية ما شاء الله. آآ انت انت نفسك بتلاقي معلم فاكهة قد الدنيا ومليونير وعنده ويطلع التليفون صح كده ولا لا
اهو ده راجل معلش يعني مع احترامي لكل اللي قاعدين بس ده عنده تحت ايده كده ايه قدنا كلنا مسلا بيشغلهم. مش عشان هو معلم يعني وعادي جدا الموبايل ده وزي الفل
زي الفل وحياته ماشية. لا عمره احتاج بقى السمارت فون ولا ولا فدي يا جماعة كلها هي دماغنا بتخلق لنا. احتياجات مش موجودة اصلا ليه؟ علشان تفضل في الاسر بتاع الادمان اللي انت فيه ده
عشان تفضل في اسر الادمان اللي انت فيه كله بيتعرض للاباحية. ولذلك وبرضو نسبة كبيرة بيتعرضوا لها قبل البلوغ اصلا ودي يمكن تبقى مفاجأة يعني فيه نسبة كبيرة من اللي اول مرة يشوف حاجة زي كده كان قبل البلوغ. هو الجهاز في ايديه
وبيطلع له حاجة ومش شرط هو اللي يكون راح فتش عليها طلعت له حاجة فتعرض مش بنقول انه وصل للادمان لكن شافها. عينيه شافت الكلام ده. زمان ما كانش فيه الحاجات دي
فاكرين يا جماعة احنا قلنا ان احنا حياتنا بتتقلب لجحيم بكسرة المشاهدات دي يعني انت بتبتدي تقارن وبعدين التنوع الكتير ده بيخليك انت عاوز تنوع كده برضو في حياتك. وده مش موجود في الدنيا. مش موجود في الدنيا
ده مش موجود فايه اللي بيحصل؟ خلاص بتفضل في اسر هذا خلاص ايه تاني هو طبعا من القواعد يعني ان الدرس ده مش كفاية. آآ دي قاعدة من القواعد يعني. وانا اصلا كنت آآ عاوز من زمان اعمل سلسلة عن الموضوع ده. يعني ممكن تاخد خمس ست مرات
لكن ما حبتش اعدي مسائل غض البصر غير لما ادخل في حتة الادمان دي علشان نفهم الفرق بينهم. يعني فكرة ان انا بقول لك غض بصرك وده علاج علاج فعال جدا ها؟ علاج فعال جدا لان من اعظم المحفزات للشباب والبنات هو اطلاق البصر
انا قلت لك بتاعتك مش الفيلم اللي انت رحت شفته هو حاجة قبليه ماشي؟ فبتفضل في ذهنك او انت مخزنها او عقلك مخزنها للوقت المناسب علشان يستدعي ده. فيبتدي يكون لك الايه؟ الدايرة الملعونة اللي احنا قلناها دي
طب ايه الحل بتاع غض البصر؟ احنا اتكلمنا بقى شريط كامل اوي. يعني درس كامل اسمعوه. لكن والله والله والله يا شباب ما في حل ابرك وانجع من نصيحة النبي عليه الصلاة والسلام
اصرف بصرك الكلمة ببساطتها دي والله انا بقول لكم اهو والله ومن كلام ناس فكرة انك بس تتغلب على نفسك في دي بس ان عينيك وقعت على حاجة في الشارع. في يافطة على الفيسبوك
اول ما حصل قفلت بصرك وعديتها. الحاجة دي اللي هي عارفين ايه يا شباب؟ انا هعيد بس جملة كده وقلناها قبل كده. عارف اللي هي ايه؟ اللي هي واحدة محجبة بكامل حجابها ووشها مكشوف
دي حاجة لا يحل لك انك تنظر اليها بدون سبب حلوة المفاجأة دي للناس الجديدة؟ هنقول لها احنا فصلنا الكلام ده في الدرس اللي فات. فاسمعوا الدرس اللي فات انما الناس الجديدة اظن ده بالنسبة لها انت انت بتقول ايه يا عم؟ ده احنا يعني ليل نهار في مهرجانات
اصلا العلماء قالوا كده. قالوا اللي وشها باين دي انت لا يحل لك انك تصدر لها لغير غرض فواحدة بحجابها الكامل اللي هو الواسع والفضفاض واللي مش مبين حاجة وما فيش شعراية باينة وبس الوش باين. بتسكرون على الفيسبوك جت قدامك صورة
ولا فيديو بتتكلم عن حاجة وانت ما فيش غرض صحيح انك تنظر الى وجهها. نظرت. حرام حرام وتكتب عليك. طب اعمل ايه؟ اصرف بصرك وانا سألتكم سؤال في الدرس اللي فات. هو النبي عليه الصلاة والسلام لما جا له واحد من الصحابة قال له ايه سأله عن نظر الفجأة. سألتكم سؤال قلت لكم هو ايه نظر الفجأة في العصر ده
يعني ما هو النبي قال كده قال اصرف بصرك مش ده العلاج النبوي؟ النبي عليه الصلاة والسلام صلوا على النبي. لما قال اصرف بصرك عن ايه؟ انتم متخيلين عن ايه يعني
يعني اللي الصحابي جه يسأل عن نظري الفجأة ده شيء هيشوف ايه في العصر النبوي ما هو يعني اكتر مثال سافر هو اللي انا بقوله ده. اللي هو وش واحدة يعني ده اكثر مثال سافر ممكن يقع. في عصر النبي
عليه الصلاة والسلام مش كده يا جماعة وان واحدة كاشفة وشها هي كانت بتصلي بقى بعد حتى بالذات بعد فضل الايه؟ النقاب يعني. ستر الوجه بقى بتصلي بقى فكسفوسها ومعدي فشافها بيرو يعني الله اعلم بقى ثبوت القصة لا اللي اظن احنا بنحمل او غيره من شاكر
وبعدين ماشي وامرأة ماشية فالريح جت فبينت ايه كعب رجلها وقال اعوذ بالله نحن في زمان فتن كعب الرجل وقال اعوذ بالله نحن في زمان فتحه وانا اظن الرواية دي يعني ايه ممكن ما تصحش لان ايه
كانوا بيلبسوا طويل يعني حتى كعب الرجل ما كنش هيبقى. اه فدي قاعدة من القواعد بس القاعدة اللي بعديها ان انت ضعيف احنا قلنا انت بالله ودي كانت هتبقى اول قاعدة. دي قاعدة تانية خالص بقى
انت حضرتك ضعيف الشاب الشاب عشان انا ده انا بسمعه بسمعه من الشباب بيقول لك بص يا شيخ او بص حضرتك او بيقول اي حاجة يعني مش مهم دي اه انا عارف انا بعمل ايه
وعارف امتى هقف وبعرف اعمل كنترول على نفسي. اقول له انت هجاص على طول طب تراهني بقى انا بقول لك اهو اللي في دماغه الموضوع ده يلا ندخل رهان. انا بقول لك اهو اطلع النهاردة من نفسك. اقعد شهرين تلاتة من غير ما تفتح مقطع اباحي
سواء سوفت او هارد من غير ما تعمل ده وتعال كده كمان شهرين تلاتة قل لي انا بارادتي وبقوتي وعملت وعزيمتي والكلام ده. مش هتعرف انت ضعيف بصوا يا جماعة في دكتور من الدكاترة اللي كنت يعني وانا بحضر انا سمعت لناس كتير جدا في المجال ده
هو وصف وصف جميل جدا جدا قال اني موضوع الادمان ده انت مش هتعرف تعمل مستحيل تعرف تواجهه بقوتك كده مستحيل احنا كل اللي بنعمله ايه؟ احنا بنتحايل على مواجهته
وراح ضارب مثال جميل جدا ولقيت له معنى شرعي موجود عندنا في ديننا الادمان ده كأنه بالزبط وحش مستنيك في حلبة مصارعة يعني حضرتك طالع بدنيتك دي كده لابس الجلافزات وايه طلع تصارع بصيت لقيت ايه
وحش جوة الحلبة ده اللي انت داخل تصارعه هو انت لو دخلت له كده وانت بنيتك دي او انت بحالتك دي هتهزم هتهزم هو ده الادمان اللي جوة الحلبة طب انت ممكن تشتغل على ايه؟ على كل ما هو خارج الحلبة بقى
ماشي؟ يعني تقول ايه؟ لا اما لقيته كده لا ده انا لازم ايه ارجع اتمرن سويدي واتمرن جري. تجري منه في الحلبة تروح يعني اصرف ارادتك لما هو خارج موضوع انك تواجه الادمان
مواجهة مباشرة هتواجهه هتصرع مفهوم المصدق؟ ده موجود في ديننا بقى النبي عليه الصلاة والسلام لما ذكر المسيح الدجال وقال اذا ظهر فيكم فانا حديده والا فامرؤ حديد نفسه فان الرجل يأتيه يظن انه مؤمن فايه
فيفتن به. مش ده المثال اللي انا عائزه. المثال بقى اللي انا عائزه شفتم المسيح الدجال في ستته عاملة ازاي؟ النبي قال ايه بقى في حديث ثاني عليه الصلاة والسلام؟ بادروا بالأعمال سبعا
بادروا بالاعمال سبعا. يعني فيه سبع فتن الحقوا بادروا بالاعمال قبل ما تواجهكم اشتغلوا بادروا بالاعمال سبعا. من السبعة من جملة السبعة. وعلى فكرة لو تأملتوا سبعة هتلاقوهم السبعة كلهم حاجات مرعبة
بس عشان المسيح الدجيل فيه حديس اخر بس او الدجال. قال صلى الله عليه وسلم في السبعة او الدجال فشر غائب ينتظر او الساعة والساعة ادهى وامر طيب انا مش عاوز اقع في فتنة الدجال
اشتغل برة الحلبة ما تروحلوش الحلبة اصلا. سيبه. هو في الحلبة سيبه في الحلبة. اجري. ابعد عن الحلبة دي خالص. ما تواجهش الادمان بقوتك كده طب انا اعمل ايه؟ في حديث المسيح الدجال بادروا بالاعمال. اعمال ايه؟ يعني في اعمال لا روح اعمل اي عمل صالح. اي عمل صالح
هينفعك اذا قدر الله المواجهة بقى نفعتك تلك الاعمال. اللي عملتها وانت بره الحلبة فاحنا كل اللي احنا عاوزينه دي قاعدة مهمة جدا. ما تروحش تقول انا هواجه الادمان. مش هتعرف تواجه الادمان. انا عندي ارادة وهتفضل المواقع موجودة والفيديوهات ومش هفتحها
مش هتعرف مش هتعرف هتعرف يوم واتنين وتلاتة وهتقع وهتنتكس فاول حاجة لازم تلغي دي من حياتك تماما. كل الحاجات اللي بتسهل عليك الموضوع ده تلغيها. صعب الدنيا على نفسك
صعبها على نفسك ماشي الحاجة الاخيرة اللي عاوز اقولها لكم ان لازم تبدأ بقى برنامج تعدي مع الامور الشرعية اللي احنا ذكرناها في غض البصر. وان شاء الله ان شاء الله وعد ان يبقى في سلسلة بعد كده اظن هتبقى من خمس او ست مرات
كل شيء عن موضوع الماء الاله الحقيقة ده لانه موضوع مستشري ومحتاج كلام كتير ابتدوا برنامج تعزي مع حد موثوق فيه انا الحقيقة انا مش برشح حاجة من نفسي انا ما عرفش برامج التعافي الموجودة في السوق ايه لكن من كتر اللي جالي عن واعي
يظهر ان هم عندهم يعني ايه دراية بالحتة دي وعندهم بعد شرعي. يظهر تباع والله اعلم واتفرجت على مود كاست لمؤسس واعي برضو يظهر في كلامه انه عنده بعد شرعي يعني راجل بتاع ربنا يعني يعني يقول لك الدين ويقول لك الاخرة يعني لان في ناس ما بتدخلش
الحتة دي خالص في في برامج التعافي فابحثوا عن واعي ادخلوا فيه شوفوا البرامج. اطلبوا حد يساعدكم. بيوفروا لكم حد يساعدكم. في رحلة التعافي. وآآ مع بقى الامور الشرعية هي اللي اتكلمنا عليها الدرس اللي فات
اقول قولي هذا واستغفر الله العظيم لي ولكم. سبحانك اللهم وبحمدك اشهد ان لا اله الا انت نستغفرك ونتوب اليك. السلام عليكم ورحمة الله وبركاته